Diari Oficial de la Generalitat Valenciana


Sumari del DOGV 8559, del 30-05-2019 (2019/4627)

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació avícola d'engreix de titots, ubicada al terme municipal de Rossell.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4627


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació avícola d'engreix de titots, ubicada al terme municipal de Rossell. [2019/4627]  
De conformitat amb el que s'ha establit en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 089/17 IPPC, relatiu a Marc Guzmán Guardia, amb NIF \*\*\*6172\*\*, que té com a objecte l'autorització ambiental integrada de l'explotació avícola d'engreix de titots.  
  
  
- Peticionari: Marc Guzmán Guardia.  
- Emplaçament: parcel·la 29 del polígon 21, partida de les Foies del terme municipal de Rossell (Castelló).  
- Projecte: projecte tècnic de sol·licitud d'autorització ambiental integrada d'instal·lació d'explotació avícola d'engreix de titots. Estudi d'impacte ambiental. Quadre i memòria tècnica explicativa de les millores tècniques disponibles.  
- Capacitat: sis naus per a 72.000 places de titots.  
  
Cosa que es fa saber perquè se'n prenga coneixement general, perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana les corporacions i les persones particulars interessades puguen presentar les al·legacions que consideren convenients.  
Durant aquest termini, les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València, i en l'Ajuntament de Rossell (Castelló), on estaran exposats en hores d'atenció al públic.  
  
Finalitzat el període d'informació pública, quan corresponga s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 30 d'abril de 2019.- El director general del Canvi Climàtic i Qualitat Ambiental: Joan Piquer Huerga.